Diari Oficial de la Generalitat Valenciana


Sumari del DOGV 7697, del 14-01-2016 (2015/9954)

Notificació de la sentència dictada en el procediment de divorci contenciós número 114/2015.
--------------------------------------------------------------------------------------------

### Dades del document

Número de DOGV
:   7697

Data del DOGV
:   14-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9954


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 114/2015. [2015/9954]  
Judici: família, guarda, custòdia o aliments fill menor no matrimonial no consensuat número 000114/2015.  
Part demandant: María Dolores Molina Quesada.  
Part demandada: Lakhdar Ouezzani.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és el següent:  
  
«Dispositiva  
Estime parcialment la demanda interposada pel procurador dels tribunals Alejandro García Ballester, que actua en nom i representació de María Dolores Molina Quesada, contra Lakhdar Ouezzani, declarat en situació legal de rebel·lia processal, i dispose les mesures definitives següents sobre el fill menor en comú, I.:  
  
1. L'exercici de la pàtria potestat sobre el menor, I., serà exclusiu per la mare, María Dolores Molina Quesada. L'exercici exclusiu de la pàtria potestat implica l'adopció per la mare d'aquelles decisions rellevants que afecten el seu fill, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada, sempre que no siga prou el mer consentiment del menor; la realització o no d'un acte religiós o social rellevant, així com el mode de dur-lo a terme, sense que respecte d'això tinga prioritat el progenitor amb qui es trobe el menor en el moment de ser realitzat; el canvi de domicili; i l'autorització per a l'eixida del territori nacional.  
  
2. S'atorga a María Dolores Molina Quesada el règim de convivència amb el seu fill menor, I.  
3. No s'estableix cap règim de relacions a favor del progenitor no convivent, Lakhdar Ouezzani.  
4. Lakhdar Ouezzani haurà de satisfer, des de la data de presentació de la demanda (mensualitat 12.2014) i amb caràcter mensual (12 mensualitats anuals), en concepte de despeses ordinàries d'atenció al seu fill, I., la quantitat de 200 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
  
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, aquesta actualització es produirà de manera automàtica, sense necessitat de requeriment previ, i considerant, com a data inicial per a l'actualització, el mes i l'any en què es fixa, i com a data final, el mateix mes de l'any en què s'actualitza, l'opció ?vol actualitzar una renda?- de la pàgina web de l'Institut Nacional d'Estadística permet aquest càlcul.   
  
L'impagament de la contribució a les despeses d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la meitat de les despeses extraordinàries del seu fill detallades en el fonament de dret seté, que es considera ací íntegrament reproduït, sent pressupost previ per a la reclamació per un progenitor a l'altre de la meitat que li correspon, que, prèviament a la realització de l'activitat/acte que implica la despesa, excepte supòsits d'urgència, haja demanat el seu consentiment, en qualsevol forma que permeta acreditar-ho documentalment, amb informació a aquest del cost que implica.  
Així, el consentiment exprés o tàcit (per falta d'oposició expressa en el termini de cinc dies o obstaculització acreditada a la recepció de la comunicació) del progenitor consultat permetrà la realització de l'activitat/acte consultat i la reclamació a l'altre progenitor de la meitat del seu cost pel progenitor que l'haja abonat íntegrament, llevat que aquell haja manifestat el seu consentiment a la realització de l'acte/activitat, però sense assumpció del seu cost, i en aquest cas podrà realitzar-se l'activitat/acte, però sense possibilitat de reclamació directa de la meitat del seu cost.  
En cas d'oposició expressa del progenitor consultat a la realització de l'activitat/acte, la seua realització requerirà autorització judicial, la qual podrà obtindre's, si és el cas, a través del corresponent expedient de jurisdicció voluntària, per desacord en l'exercici conjunt de la pàtria potestat, en què s'atorgarà la facultat de decidir a un dels progenitors (art. 156 CC).  
En cas d'oposició del progenitor consultat a l'assumpció de la meitat del cost de l'activitat/acte, la reclamació judicial d'aquest requerirà el reconeixement de la despesa extraordinària, el qual podrà obtindre's, si és el cas, a través del corresponent procediment de reconeixement de l'article 776.3 de la Llei d'Enjudiciament Civil.  
Tot això sense fer expressa imposició a cap de les parts quant a les costes causades en aquesta instància.  
Notifiqueu a les parts aquesta resolució, amb indicació que s'hi pot interposar un recurs d'apel·lació que haurà de preparar-se per escrit presentat davant d'aquest jutjat en el termini dels 20 dies següents a la notificació, indicant els pronunciaments que s'impugnen, tot això per a l'Audiència Provincial d'Alacant (Secció Novena amb seu a Elx).  
  
Quan siga ferma aquesta resolució, lliureu el corresponent exhort al Registre Civil d'Elx perquè l'anoten al marge de l'exercici exclusiu de la pàtria potestat per la mare en la inscripció de naixement del menor, I., al tom 495, pàgina 301, secció primera, i acompanyeu un testimoniatge d'aquesta sentència.  
Porteu-ne l'original al llibre de les de la seua classe i expediu un testimoniatge per a incorporar-lo a les actuacions.  
Així ho disposa, mana i firma Raquel Catalá Veses, jutgessa titular d'adscripció territorial amb destinació al Jutjat de Primera Instància número 6 d'Elx i partit. En done fe.  
Publicació. L'anterior resolució ha sigut firmada, llegida i publicada per la jutgessa que la subscriu, mentre celebrava audiència pública el dia d'avui. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació.  
  
Elx, 10 de desembre de 2015.- El lletrat de l'Administració de Justícia: Francisco Javier García Navarro.